text: Aðru ferð á rað vunnu vit útidyst móti NSÍ. 4-1 varð úrslitið í 1/8-finaluni í steypakappingini
text: #000000
text: Tað var við góðum vónum, at vit fóru til Løkin í dag. Sunnudagin vístu okkara menn, at teir væl duga at vinna ein fótbóltsdyst, og tað gekk heldur ikki long tíð, áðrenn vit settu okkum á dystin hesaferð.
text: #000001
text: Gaman í høvdu vertirnir eina einstaka vandamikla roynd um miðjan fyrra hálvleik, men annars sótu vit á tí mesta. Vit skuldu eisini skorað, tá Andrass gjørdist blankur eftir verjumistak hjá NSÍ, men tað skuldi tíbetur vísa seg, at Andrass bøtti um skaðan seinni.
text: #000002
text: Leiðslumálið mátti tí bíða eina løtu, og tá tað kom, var Brian aftur rætti maðurin á rætta stað. Hesa ferð fekk Michael væl fatur á einum bólti, sum tóktist fara útav, og tá hann legði innfyri, sendi Brian leðuri í meskarnar.
text: #000003
text: Sunnudagin høvdu okkara menn hug at bakka í egnan brotsteig, tá teir skuldu verja leiðsluna, men hesa ferð spældu vit allan dystin á tamb.
text: #000006
text: Seinna hálvleik áttu vit allan, sum hann var. Brian økti til 3-1, tá hann stútaði framúr innlegg frá Bjarka úr høgru, og tá tað gjørdist 4-1, var Bjarki aftur upp á spæl – hesaferð út vinstru, áðrenn Andrass við knænum fekk trýst bóltin inn.
text: #000007
text: Leikliga var talan um gott avrik frá okkara monnum. Vertirnir høvdu í seinna hálvleiki hug at fremja dekan ov nógvar ónollur, sum alt ov sjáldan vórðu hóskandi revsaðar, men okkara menn lótu seg ongan tíð provokera, men koyrdu dystin heim. Og um nakað, so kundi sigurin verið størri.
text: #000008